Diari Oficial de la Generalitat Valenciana


Sumari del DOGV 3176, del 04-02-1998 (1998/439)

RESOLUCIÓ de 15 de desembre de 1997, conjunta de les conselleries d'Economia, Hisenda i Administració Pública i de Sanitat, per la qual prorroguen l'Acord de 25 de març de 1996, del Govern Valencià, sobre l'incentiu dels equips mòbils dels centres de transfusió de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1997/12/15/(1)/dof/vci/html**

### Dades del document

Número de DOGV
:   3176

Data del DOGV
:   04-02-1998

Secció del DOGV
:   I. DISPOSICIONS GENERALS

Número del document
:   1998/439


Data del document
:   15-12-1997

Organisme emissor
:   Conselleria d'Economia, Hisenda i Administració Pública

Tipus de document
:   Resolució

Anàlisi jurídica

RESOLUCIÓ de 15 de desembre de 1997, conjunta de les conselleries d'Economia, Hisenda i Administració Pública i de Sanitat, per la qual prorroguen l'Acord de 25 de març de 1996, del Govern Valencià, sobre l'incentiu dels equips mòbils dels centres de transfusió de la Comunitat Valenciana. [1998/A439]
  
El Govern Valencià, en la seua reunió de 25 de març de 1996, va aprovar, amb efecte econòmic de l'1 de gener al 31 de desembre de 1996, l'acord sobre l'incentiu dels equips mòbils dels centres de transfusió de la Comunitat Valenciana.
  
L'article 2 d'aquest acord en preveu la pròrroga, si hi donen la conformitat les conselleries d'Economia, Hisenda i Administració Pública i de Sanitat i Consum, i en fan una resolució conjunta.
  
Atés que encara són fonamentals per a la consecució dels objectius dels centres de transfusió l'actitud i l'interés amb què el personal dels equips mòbils fan el seu treball, la Conselleria d'Economia, Hisenda i Administració Pública i la de Sanitat han acordat la pròrroga d'aquest acord, amb efecte des de l'1 de gener fins el 31 de desembre de 1998. Sobre aquesta pròrroga han informat prèviament la Conselleria d'Economia, Hisenda i Administració Pública i la Conselleria de Sanitat.
  
Per tot això, d'acord amb el que disposa l'article 7 de la Llei 9/1987, de 12 de juny, sobre negociació col·lectiva i participació en la determinació de les condicions de treball dels empleats públics, les conselleries d'Economia, Hisenda i Administració Pública i de Sanitat, resolen:
  
Primer
  
Prorrogar, amb efecte des de l'1 de gener fins el 31 de desembre de 1998, l'Acord de 25 de març, del Govern Valencià de 1996, sobre incentiu dels equips mòbils dels centres de transfusió de la Comunitat Valenciana.
  
Segon
  
Els incentius previstos en aquest acord s'incrementaran en el 2,1%, previsió d'increment salarial establida en l'Avantprojecte de Llei de Pressupostos de la Generalitat Valenciana per a l'any 1998.
  
Tercer
  
Aquesta resolució serà publicada en el Diari Oficial de la Generalitat Valenciana.
  
València, 15 de desembre de 1997
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ
  
El conseller de Sanitat,


Còpia Permalink ELI